b'\n_START_ARTICLE_\nVlado Miluni\xc4\x87\n_START_SECTION_\n\xc5\xbdivotopis\n_START_PARAGRAPH_\nVlado Miluni\xc4\x87 je ro\xc4\x91en u Zagrebu 1941. godine, netom prije Njema\xc4\x8dkoga napada na Kraljevinu Jugoslaviju. Njegovi roditelji lije\xc4\x8dnici Atena i Josip Miluni\xc4\x87 nakon Drugoga svjetskoga rata bili su u slu\xc5\xbebi u Ministarstvu zdravstva, a zatim su 1946. godine dobili dvogodi\xc5\xa1nju stipendiju i otputovali u SAD. 1948. godine, u povratku iz SAD-a, privremeno zastali su u Pragu i saznav\xc5\xa1i za Titove \xc4\x8distke odlu\xc4\x8dili tu ostati kao politi\xc4\x8dke izbjeglice. Vlado, zajedno sa sestrama Martom, Nevom i Rajnom, pridru\xc5\xbeio im se 1956. godine. Rije\xc4\x8dima Vlade Miluni\xc4\x87a:_NEWLINE_ \xe2\x80\x9eJa sam \xc4\x8de\xc5\xa1ki arhitekt jer sam zavr\xc5\xa1io \xc4\x8de\xc5\xa1ke \xc5\xa1kole. Isto tako nisam \xc4\x8ceh premda imam \xc4\x8de\xc5\xa1ko dr\xc5\xbeavljanstvo. Ja sam Pra\xc5\xbeanin jer je Prag moj dom. Predstavljam se kao Jugoslaven jer se tako osje\xc4\x87am unato\xc4\x8d \xc4\x8dinjenici da Jugoslavija vi\xc5\xa1e na postoji. Ina\xc4\x8de sam naravno Hrvat. \xe2\x80\x9d_NEWLINE_U Pragu je zavr\xc5\xa1io gimnaziju. Studirao je na \xc4\x8ce\xc5\xa1kom tehni\xc4\x8dkom sveu\xc4\x8dili\xc5\xa1tu u Pragu (\xc4\x8cVUT) od 1960. do 1966. godine. Nakon toga se je tri godine usavr\xc5\xa1avao u Parizu. Po povratku u \xc4\x8cehoslova\xc4\x8dku 1969. godine zaposlio se u atelijeru arhitekta Karela Pragera gdje je tijekom idu\xc4\x87a dva desetlje\xc4\x87a sura\xc4\x91ivao s Janom L\xc3\xadnekom u projektima ureda kao specijalizirani dvojac za javne objekte. 1990. godine osnovao je svoj studio VM (skr. za Voln\xc3\xa9 My\xc5\xa1lenky, tj. \xe2\x80\x9eSlobodne ideje\xe2\x80\x9d)._NEWLINE_Na izborma 2006. godine kandidirao se kao neovisni kandidat \xe2\x80\x9eStranke zdravog razuma\xe2\x80\x9d koju je osnovao zajedno s gra\xc4\x91evinskim biznismenom Petrom Czaschom, no nije uspio u\xc4\x87i u Zastupni\xc4\x8dki dom. Prema njegovim rije\xc4\x8dima, na ovaj \xc4\x8din odlu\xc4\x8dio se zbog korupcije u \xc4\x8de\xc5\xa1kom graditeljstvu.\n_START_SECTION_\nDjela\n_START_PARAGRAPH_\nVladimir i Frank Gehry su zajedno projektirali Ple\xc5\xa1u\xc4\x87u ku\xc4\x87u" (\xc4\x8de\xc5\xa1ki: Tan\xc4\x8d\xc3\xadc\xc3\xad d\xc5\xafm) u Pragu (1996.) koja je ujedno jedno od njegovih najve\xc4\x87ih radova. Zgrada je simbol suvremene pra\xc5\xa1ke arhitekture i nakon Hrad\xc4\x8dana i Karlovog mosta tre\xc4\x87a pra\xc5\xa1ka znamenitost koju turisti naj\xc4\x8de\xc5\xa1\xc4\x87e fotografiraju. Njeni autori dobili su niz priznanja, a ameri\xc4\x8dki \xc4\x8dasopis Time proglasio je 1996. godine Ple\xc5\xa1u\xc4\x87u ku\xc4\x87u zgradom godine._NEWLINE_ \xe2\x80\x9e\xe2\x80\x9eHtio sam da ku\xc4\x87a bude doslovna parafraza Bar\xc5\xa1unaste revolucije kad se od totalitarnog stati\xc4\x8dnog dru\xc5\xa1tva odijelio njegov manji dinami\xc4\x8dni dio koji je krenuo u svijet pun promjena, u na\xc5\xa1em slu\xc4\x8daju nad frekventno raskr\xc5\xa1\xc4\x87e u pravcu Pra\xc5\xa1kog dvorca. Htio sam da to budu dva dijela zgrade koja se me\xc4\x91usobno privla\xc4\x8de i odbijaju: stati\xc4\x8dki-dinami\xc4\x8dki, jang-jing, plus-minus.\xe2\x80\x9c\xe2\x80\x9d_NEWLINE_ _NEWLINE_Ku\xc4\x87a koja ple\xc5\xa1e i Miluni\xc4\x87evi ostali znameniti radovi su: Hospital Crvenog kri\xc5\xbea u Pragu (1999.), vila Plan\xc3\xa1 u Lu\xc5\xbenic\xc3\xad (1999.), \xe2\x80\x9eKompleks Zvijezda\xe2\x80\x9d (Komplex Hviezda) u \xc4\x8detvrti Pet\xc5\x99iny u Pragu (2000.), \xc4\x8ce\xc5\xa1ka \xc4\x8detvrt u \xc5\xa0angaju (s jo\xc5\xa1 \xc4\x8detiri arhitekta, 2003.), Dom za djecu i mlade\xc5\xbe u \xc4\x8detvrti Mod\xc5\x99any u Pragu (2005.) i radar u pra\xc5\xa1koj zra\xc4\x8dnoj luci (2009.).'